Kristin Clemet
Store norske leksikon,Samfunn,Politikk og offentlig forvaltning,Norsk politikk og offentlig forvaltning,Partier og politikere,Norske politikere,Tidligere politikere
Kristin Clemet er en norsk politiker fra Høyre, leder av tankesmien Civita. Hun har vært stortingsrepresentant 1989-1993, arbeids- og administrasjonsminister (1989-1990) og utdannings- og forskningsminister (2001-2005),
Clemet var personlig sekretær for industriminister Jens-Halvard Bratz i Kåre Willochs regjering 1981–1983, og var deretter rådgiver for statsminister Kåre Willoch 1985–1986. Hun var byrådssekretær i Oslo 1987–1988 og politisk rådgiver i Høyre 1988–1989. Hun var stortingsrepresentant for Oslo 1989–1993 og arbeids- og administrasjonsminister 1989–90 i Jan P. Syses regjering. I 1993 ble hun redaktør i Høyre-tidsskriftet Tidens tegn. I 1997 ble hun viseadministrerende direktør i NHO med ansvar for næringspolitiske spørsmål.Fra 2001-05 var hun utdannings- og forskningsminister i Regjeringen Bondevik. Hun la blant annet fram stortingsmeldingen Vilje til forskning, innførte Kvalitetsreformen i høyere utdanning (igangsatt av tidligere regjeringer), startet arbeidet med skolereformen Kunnskapsløftet og innførte friskoleloven.Fra 2006 er Clemet daglig leder i «den liberale tankesmien» Civita. Clemet er utdannet siviløkonom og datter av Fridtjov Clemet. Les mer i Store norske leksikon Kristin Clemet i Norsk biografisk leksikon